— 245 — 
voulloir considérer qu’il y a bien à faire à sçavoir mener et 
conduire un si grand nombre de peuple et commune comme 
celuy de ladite ville de Gand, et la misère, crainte et dangers 
de leurs vies, en quoy plusieurs gens de bien ont esté icelle 
durant le temps de la dite commotion. » 
Après ce discours, l’avocat fiscal du grand conseil de Malines, 
maître Pierre Du Breul, prit la parole en ces termes. Nous 
transcrivons la plaidoirie du conseil du roi en entier; d’abord 
elle présente un intérêt historique considérable, et, ensuite, 
elle nous permet de juger de l’éloquence et de la dialectique 
des avocats de l’ancien régime. « Sire, disait l’avocat fiscal, 
Votre Maigesté a pu icy voir et oyr comment ses désobeïssans 
et rebelles subjets de vostre ville de Gand ont de grande 
audace, en vostre présence, dit et proposé entre autres choses, 
de leurdites excuses, lesquelles sont de bien petites solutions, 
que les mésuz par eulx ainsy commis procèdent de la petite 
conduyte et sobre gouvernement que vous avez laissé en ces 
voz pays de par de çà, au dernier partement que vostre dite 
Maigesté a faict d’iceulx, qui est bien grandement chargié et 
touchié à l’honneur de son prince et seigneur souverain, et qui 
est une grande et merveilleuse hardiesse à un subject de faire 
et dire leurs excuses de leur mésuz, quant ils les ont commis 
de la sorte, comme ils les ont faictes et dites : car, quant ores 
ainsy eust esté qu’il y auroit eu quelque faulte audit gouver¬ 
nement et que au moyen de ce, la chose publique n’auroit si 
bien esté conduite et gouvernée comme elle deust avoir esté, 
ni ne deussent pourtant lesdits Ganthois avoir encommenchée 
ne fait telles commotions tendans à tous maulx, comme ilz ont 
faictz, et aussy, que, en faisant leurs excuses d’iceulx, ne les 
devroient avoir faites de telle sorte audache ne arroganche, 
comme ils les ont faictes et dites, mais en toute révérence, 
humilité et doulceur, et aussy le doivent faire tous bons et 
obeissans subjects. Et s’ilz eussent voullu remonstrer et donner 
à cognoistre quelque chose à leur prince, pour le bien, hon¬ 
neur et prouffit de luy et aussy de ses pays, ce que chascun 
doit toujours désirer, qui est assez lycite et permis de faire 
